Základná škola s materskou školou Dávida Mészárosa - Mészáros Dávid Alapiskola és Óvoda,

Školský objekt 888, 925 32 Veľká Mača

  

Názov projektu - a projekt címe: **Mesével együtt segítsük az egészséget!**

Zmluva číslo – a szerződés száma: 2018 – 1- HU01 – KA229 – 047862\_5

TEVÉKENYÉG TERV

**Téma:**  Mesebeli átváltozások - népzene, népi hangszerek megismerése

**Tevékenységek:** Hangszersimogató - Táncház

**Tevékenység résztvevője:**

Mészáros Dávid Alapiskola és Óvoda - „Bogárvilág Óvoda óvodásai“

**Dátum:** 2020. 02. 13.

**Felelősök a foglalkozás kivitelezéséért:**

Bréda Szilvia

Bittó Éva

Fodor Gabriella

Cséfalvy Ivett

Základná škola s materskou školou Dávida Mészárosa - Mészáros Dávid Alapiskola és Óvoda,

  

|  |  |
| --- | --- |
| **Beszámoló** | |
| **Tevékenység célja:** | * Élményt nyújtó tevékenységek biztosítása. * A tevékenységek során alakuljon a gyerekek hallása, ritmusérzéke, mozgása, beszédkészsége. * A népi hagyományok, népi kultúránk megismerésének fontossága * Gyermekek zenei képességeinek fejlsztése * Összetartozás érzésének erősítése |
| **Tevékenység feladata:** | * Népihangszerek élményszerű bemutatása a művészet eszköztárával * Szokások, hagyományok ápolása – multikultúrális nevelés * Hangszersimogató- ismerkedés a népi hangszerekkel |
| **Szervezés:** | * Feltételek megteremtése * Szükséges eszközök előkészítése |
| **Eszközök:** | * Népi hangszerek – duda, ütőgordon, bőgő, furulya, hegedű * Hangosítás – erősítő, számítógép |
| **Módszerek:** | * Készülődés, közös alkotás, beszélgetés |

Základná škola s materskou školou Dávida Mészárosa - Mészáros Dávid Alapiskola és Óvoda,

  

**Előzmények:**

A gyermekek az óvodában a zenét különféle eszközök segítségével tanulják megérteni. A zenei képességeik a gyakorlati tevékenységek, a tapasztalás során tökéletesednek. Ancsel Éva szavait idézve: „ Ahol elvesznek a tradíciók, ott kilyukad az idő, elpereg a múlt“ – szerettünk volna Horsa István óvodai hangszersimogató foglalkozásával egy lépést tenni annak érdekében, hogy a mai gyermeknek megmutassuk elődeink népi hangszereit. A hangszersimogató foglalkozást megelőzően kisebb kutatómunkát végeztünk az óvodásokkal. Otthonról is hoztak régi hangszert, könyveket, nagyszülőket kérdezgették a régi tánmulatságokról. A világháló segítségével képeken megnéztük, beszélgettünk a népi hangszerekről, népzenéről, a népmeséket is segítségül hívtuk ismereteink bővítésére.

**Megvalósítás:**

Már második alkalommal járt nálunk Horsa István, az Ördöngős Népzene Tanoda vezető tanára, prímása, aki különleges foglalkozás keretén belül ismertette meg óvodásainkat a népi hangszerekkel. Olyan hangszereket hozott magával, melyekkel a gyerekek nem találkozhatnak a mindennapjaikban. Mesés hangszerbemutatással felkeltette a kis ovisok érdeklődését, volt közös éneklés, örömzenélés. Megszólaltatta a furulyát, a kecskedudát - a pásztorok hangszerét. Az óvodások megfoghatták a kecskebőrt, melyből a duda készül, ha levegőt fújnak bele, megszólal. Megtudtuk, hogy a dudás mindig egyedül zenél, mert a hangszer zenekarként szólal meg és nagyon nehéz rajta megtanulni játszani, mint ahogy a népdal is mondja, hogy „Aki dudás akar lenni, pokolra kell annak menni...“

A hegedű, a brácsa sem maradhatott ki a bemutatóból, melyeken a zenész a válláról kissé lecsúsztatva tartva muzsikált. Hiszen a mesékben 3 napig tartott a lakodalom, rendesen tartva nem tudtak volna a zenészek három napig muzsikálni. A gyerekek megérinthették, simogathatták, kipróbálhatták az ütőgardont, a kecskedudát, még a bőgőn is játszhattak.

**Reflexió:**

Egy vidám hangulatú hangszersimogató foglalkozás élményében volt részünk. Ahogy

Horsa István mondta a foglalkozás végén, hogy „mélységes mély a múltnak kútja, avagy a népzenében rejlő kincs. Remélem, ezt a kézzel nem fogható kincset, amit ezen a foglalkozáson a gyermekeink kaptak, magukkal viszik, s azt a jövőben gyarapítják olyan felnőttek segítségével akik a népi kultúra átörökítését kötelességüknek tartják, úgy mint mi a Bogárvilág óvodában.“

 .

Nagymácséd, 2020. 02. 13.

Bréda Szilvia

Projekt koordinátor

.................................